Χρίστος Δήμας

Ο Χρήστος Δήμας (Αθήνα, 29 Μαΐου 1980) είναι Έλληνας δικηγόρος και πολιτικός, που υπηρετεί ως υπουργός Υποδομών και Μεταφορών από τον Μάρτιο του 2025 στην κυβέρνηση του Κυριάκου Μητσοτάκη. Είναι βουλευτής Κορινθίας με τη Νέα Δημοκρατία.

 Βιογραφία 
Γεννήθηκε στην Αθήνα και είναι γιος του Σταύρου Δήμα.

Σπούδασε Νομική στο Πανεπιστήμιο Αθηνών και πραγματοποίησε μεταπτυχιακές σπουδές στη Συγκριτική Πολιτική στο London School of Economics and Political Science (LSE). Εν συνεχεία, μεταξύ 2003 και 2010, ως υπότροφος του Ιδρύματος Ωνάση, εκπόνησε διδακτορική διατριβή στο LSE στην ευρωπαϊκή πολιτική υπό τον καθηγητή Kevin Featherstone, με θέμα: «Η σημασία του εθνικού θεσμικού πλαισίου και της εγχώριας διαβούλευσης κατά τη διάρκεια προτεινόμενων μεταρρυθμίσεων. Η περίπτωση της ιδιωτικοποίησης των εθνικών τηλεπικοινωνιών στην Ελλάδα και την Ιρλανδία.» .

Μεταξύ 2005 και 2006, κατείχε θέση βοηθού διδασκαλίας στο πανεπιστήμιο LSE, μεταξύ 2009 και 2010 ήταν διδάκτωρ στο κολέγιο ICON του Πανεπιστημίου του Leicester. Το 2010 συνεργάστηκε με το Ευρωπαϊκού Κέντρου Αριστείας Jean Monnet του Εθνικού και Καποδιστριακού Πανεπιστημίου της Αθήνας. 

Μετά την αποφοίτησή του, εργάστηκε στην εταιρεία Boston Consulting Group, ως σύμβουλος επιχειρήσεων.Βιογραφικό Χρίστου Δήμα, από την προσωπική του ιστοσελίδα

 Πολιτική πορεία 
Εξελέγη για πρώτη φορά βουλευτής Κορινθίας στις εκλογές του Μαΐου 2012 και επανεξελέγη σε αυτές του Ιουνίου 2012, του Ιανουαρίου 2015, του Σεπτεμβρίου 2015 και του Ιουλίου του 2019.

Την 8η Ιουλίου 2019 τοποθετήθηκε υφυπουργός Ανάπτυξης και Επενδύσεων (Έρευνας και Τεχνολογίας) στην κυβέρνηση Κυριάκου Μητσοτάκη.Υφυπουργός Έρευνας και Τεχνολογίας ο Χρίστος Δήμας, από την ert.gr

Επανεξελέγη βουλευτής στις εκλογές Μαΐου και στις Εκλογές Ιουνίου 2023. Τοποθετήθηκε υφυπουργός Πολιτισμού, από τον Ιούλιο 2023 έως και τον Ιούνιο 2024. Ανέλαβε καθήκοντα υφυπουργού Εθνικής Οικονομίας και Οικονομικών, στις 14 Ιουνίου 2024. Επιπλέον ανέλαβε καθήκοντα υπουργού Υποδομών και Μεταφορών, μετά τον νέο ανασχηματισμό του πρωθυπουργού Κυριάκου Μητσοτάκη , στις 14 Μαρτίου του 2025.

Είναι παντρεμένος με τη δικηγόρο Νικολέτα Συρεγγέλα και έχουν μία κόρη και έναν γιο.

 Παραπομπές 

 Εξωτερικοί σύνδεσμοι 


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Κορινθίας
Κατηγορία:Έλληνες υφυπουργοί Ανάπτυξης και Επενδύσεων